**Taunship** (inglizcha: *Civil township*; Yangi Angliya shtatlarida „shahar" (inglizcha: *town*)) — Amerika Qoʻshma Shtatlarining uchinchi darajali maʼmuriy-hududiy birliklardan biridir.

Taunshiplar shahar munitsipalitetlari bilan bir qatorda okruglarga (ular oʻz navbatida shtatlar tarkibiga) kiradi. Taunshiplar — bu kichik fuqarolik boʻlinmalarining bir turi hisoblanadi (inglizcha: *minor civil divisions*).

Fuqarolik taunshiplari AQShda okrugga boʻysunadigan mahalliy boshqaruvning keng qoʻllaniladigan birligidir. Fuqarolik taunshiplarining oʻziga xos masʼuliyati va avtonomiya darajasi shtatlarga qarab farq qiladi. Qoʻshma Shtatlar aholini roʻyxatga olish byurosi fuqarolik taunshiplarini kichik fuqarolik boʻlinmalari sifatida tasniflaydi.

Ohio shtatining Richland kauntisidagi Madison taunshipi
Fuqarolik taunshipi odatda boshqaruv kengashi yoki boʻlim nazorati ostida ishlaydi (nomi shtatdan shtatga farq qiladi) va shuningdek Kengashning xodimi yoki boshqaruv kengashi aʼzosi tomonidan nazorat qilinadi. Amaldorlardan fuqarolik taunshipi koʻpincha yarashtiruv sudyasi, yoʻl komissari, ekspert, politsiyachi va inspektorni oʻz ichiga oladi. 20-asrda koʻplab fuqarolik taunshiplari boshqaruv rahbari sifatida boshqaruvchi yoki ijrochini qoʻshdilar. Baʼzi hollarda fuqarolik taunshiplari oʻzlarining mahalliy kutubxonalarini tashkil etadilar, keksalar, yoshlar va nogironlarga xizmat koʻrsatadilar, shuningdek, fuqarolarga tez yordam koʻrsatadilar va hatto qabriston xizmatlarini koʻrsatadilar.

Taunship hokimiyatining oʻziga xos imkoniyatlari, funksiyalari va masʼuliyati shtatlarga qarab juda farq qiladi va baʼzan shtat ichida farq qiladi. Taunshiplar atigi 20 shtatda, asosan mamlakat shimoli va shimoli-sharqida mavjud.. 2002-yilga koʻra, shtatlarda 16 504 ta taunshiplar mavjud.

Ushbu 16 504 ta taunshiplarning faqat 1 179 tasida (7,1 %) 10 000 va undan ortiq aholi istiqomat qiladi, 52,4 %ida esa mingdan kam aholi istiqomat qiladi (2000-yilgi aholini roʻyxatga olish maʼlumotlariga koʻra).

2007-yilda „taun" yoki „taunship" maqomida 16 519 birlik mavjud boʻlgan. .

Taunshiplar mavjud boʻlgan shtatlar
-----------------------------------

Manba (2012):

* Connecticut
* Illinois
* Indiana
* Kansas
* Maine
* Massachusetts
* Michigan
* Minnesota
* Missouri
* Nebraska
* New Hampshire
* New Jersey
* New York
* North Dakota
* Ohio
* Pennsylvania
* Rhode Island
* South Dakota
* Vermont
* Utah
* Wisconsin

Taunshiplar mavjud boʻlmagan shtatlar
-------------------------------------

Manba (2012):

* Alabama
* Alaska
* Arizona
* Arkansas
* California
* Colorado
* Delaware
* Florida
* Jorjiya
* Hawaii
* Idaho
* Iowa
* Kentucky
* Louisiana
* Maryland
* Mississippi
* Montana
* Nevada
* New Mexico
* North Carolina
* Oklahoma
* Oregon
* South Carolina
* Tennessee
* Texas
* Virginia
* Vashington
* West Virginia
* Wyoming

Shimoli-sharqiy shtatlarning fuqarolik taunshiplar
--------------------------------------------------

Yangi Angliya va New York shtatida shaharlar va shaharchalar mahalliy boshqaruvning asosiy shakllari hisoblanadi. Bu shtatlar „taunship" oʻrniga „taun" atamasini ishlatadi. Yangi Angliya va New Yorkda taunshiplar munitsipalitetlarga kiritilgan. Nyu-Xempshir, Vermont va Meyn shtatlarining siyrak aholi yashaydigan qismlarida munitsipalitet tarkibiga kirmagan shaharchalar „taunshiplar" yoki birlashmagan hududlar (okruglarga nisbatan) deb ataladi. Shunday qilib, taunshiplar shahar tarkibiga kirmaydi va cheklangan, agar mavjud boʻlsa, oʻzini oʻzi boshqarish organlariga ega, chunki ularning koʻpchiligida aholi yashamaydi.

Manbalar
--------

1. ↑  Lists & Structure of Governments — States that have townships
2. ↑   „Township Governments 16,504"
3. ↑  „Архивированная копия". 10-noyabr 2013-yilda asl nusxadan arxivlandi. Qaraldi: 10-oktabr 2011-yil.
4. 1 2  United States Census Bureau. *2012 Census of Governments: Individual State Descriptions: 2012*, Washington, DC: U.S. Department of Commerce, p. viii.

Havolalar
---------

* Taun va taunshiplar milliy assotsatsiyasi (ingl.)